અમદાવાદથી સાડા પાંચસો કિલોમીટર દૂર. મુંબઈના બોરીવલીના પરાવિસ્તારમાં આવેલા એક ખખડધજ સાયબર કાફેમાં મિડલ ક્લાસ બોય્ઝ અને ગર્લ્સ જેટ એરવેજની ઝડપે નેટી થતી જતી દુનિયા સાથે તાલ મિલાવવાનો પ્રયત્ન કરી રહ્યાં હતાં. સાયબર કાફેમાં લગભગ પચ્ચીસ બોકસ હતા. બધાં પેક હતાં. બોય્ઝ અને ગર્લ્સ સાથે અનેક નોકરિયાતો પણ હતાં. કોઈ એજ્યુકેશનને લગતી કોઈ સાઈટ ખોલીન્ બેઠું હતું, કોઈ ગવર્નમેન્ટના ફોર્મ ભરતું હતું, કોઈ ફેઈસબૂકમાં હતું તો કોઈ અગત્યના મેઈલ કરતું હતું, આ બધાંમાં બે-ચાર જણ એવા હતા જે ખરેખર માસ્ટર માઇન્ડ હતા. સાયબરની દુનિયાના માંધાતાઓનેય ટપી જાય એવું એમનું વર્ક હતું. એમાં એક મલ્હાર પણ હતો.